Diari Oficial de la Generalitat Valenciana


Sumari del DOGV 6030, del 08-06-2009 (2009/6500)

Notificació a la mercantil Hoteles Vila de Biar, SL.
----------------------------------------------------

### Dades del document

Número de DOGV
:   6030

Data del DOGV
:   08-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6500


Data del document
:   14-04-2009

Organisme emissor
:   Conselleria de Turisme

Tipus de document
:   Edicte

Notificació a la mercantil Hoteles Vila de Biar, SL. [2009/6500]  
Notificació a la mercantil Hoteles Vila de Biar, SL, de la resolució de 27 de febrer de 2009, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana l'hotel apartament Las Acacias de Cortes de Arenoso.  
Per no haver sigut possible notificar de forma personal i directa a la mercantil Hoteles Vila de Biar, SL, titular de l'hotel apartament Las Acacias de Cortes de Arenoso, la resolució de baixa de l'establiment esmentat en el Registre General d'Empreses, Establiments i Professions Turístiques de la Comunitat Valenciana, és procedent la publicació corresponent en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 18 de maig de 2009.- La cap de l'Àrea de Producte: Isabel Palafox Gámir.  
Vist l'expedient de baixa d'ofici de l'establiment hoteler Hotel-apartament Las Acacias de Cortes de Arenoso, síti a l'avinguda València, s/n, de Cortes de Arenoso, iniciat per acord del cap del Servici Territorial de Turisme de Castelló i,  
Atés que:  
1. A la vista de la comunicació de la Unitat d'Incendis de la Secció d'Allotjaments del Servici Territorial de Turisme de Castelló, segons la qual els inspectors habilitats en la inspecció d'incendis havien donat compte del canvi de titular de l'establiment, el Servici Territorial de Turisme de Castelló, mitjançant un escrit de 10 de juliol de 2006, va requerir a la mercantil titular, Hoteles Vila de Biar, SL (en figurar com a últim titular en el Registre General d'Empreses, Establiments i Professions Turístiques de la Comunitat Valenciana), a fi que en el termini de quinze dies presentaren les al·legacions i la documentació que es donava per reproduïda, exigida en l'article 28 en relació amb l'article 26 del Decret 153/1993, de 17 d'agost, del Consell, regulador dels Establiments Hotelers de la Comunitat Valenciana.  
Transcorregut el termini anterior, no es van presentar al·legacions .  
2. Per mitjà de l'informe de la Inspecció del Servici Territorial de Turisme de Castelló, de 13 de febrer de 2007, es va posar de manifest literalment:  
"Visitat l'establiment de referència es comprova que este està tancat al públic en general. Els veïns manifesten que roman en esta situació des de principis de desembre de 2006?"  
En el mateix informe es fa constar que en l'ajuntament li van informar que el propietari de l'establiment des de fa més de 5 anys és Dionisio López García i que este l'ha tingut en arrendament a unes quantes empreses, l'última de les quals és Anadur AM45, SLi es desconeix el nom del gerent o del seu administrador.  
3. Sobre el possible canvi de titularitat, per mitjà d'un escrit de 26 de febrer de 2007, es va informar a Anadur AM45, SL, que en el Registre d'Empreses, Establiments i Professions Turístiques de la Comunitat Valenciana, figura com a últim titular, Hoteles Vila de Biar, SL, com a propietari Residencial Los Manantiales CB, i com a període de funcionament «obert tot l'any", sense que fins a eixe moment s'haja presentat cap documentació per a realitzar canvis respecte a la titularitat i el període de funcionament.   
En relació amb això, se li va requerir a fi que en el termini de quinze dies presentara les al·legacions en defensa dels seus interessos, i comunicara els canvis efectuats en l'establiment, en relació amb el canvi de titularitat i el període de funcionament, acompanyats de la documentació procedent, és a dir, l'exigida en l'article 28 en relació amb el 29 de l'esmentat Decret 153/1993, de 17 d'agost, del Consell, regulador dels Establiments de la Comunitat Valenciana.  
En el mateix escrit es va fer constar igualment, que transcorregut el dit termini sense rebre comunicació per la seua banda, es procediria a remetre orde d'inspecció a fi de formalitzar l'acta corresponent, i s'iniciaria, de ser procedent, l'expedient sancionador, amb l'advertiment del contingut que estableix l'article 29 de l'esmentat Decret 153/1993, de 17 d'agost.  
Intentada la notificació pel servici de Correus, esta no es va poder dur a terme.  
4. El requeriment assenyalat en el paràgraf anterior i en els mateixos termes, es va notificar igualment en dates 7 de març de 2007 i 25 d'abril de 2007, respectivament, a Dionisio López García com a propietari de l'establiment i a Hoteles Vila de Biar, SL.  
Transcorregut el termini assenyalat en el paràgraf anterior, no es van presentar al·legacions.  
5. Per mitjà d'un escrit d'1 de juny de 2007 del cap del Servici Territorial de Turisme de Castelló, es va informar a Hoteles Vila de Biar, SL, que amb la mateixa data s'iniciava l'expedient de baixa d'ofici de l'establiment, sense que conste la seua notificació.   
6. En data 12 de juliol de 2007 es va notificar al Sr. Dionisio López García, com a propietari de l'establiment hoteler, el tràmit d'audiència prèvia a la baixa de l'establiment hoteler de referència, en relació amb l'acord d'iniciació de baixa del cap del Servici Territorial de Turisme de Castelló, de data 2 de juliol de 2007 el qual s'acompanyava, a fi que en el termini de deu dies, presentara les al·legacions i els documents que estimara pertinents, de conformitat amb l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en d'avant LRJPAC) i que, transcorregut el dit termini sense rebre cap comunicació per la seua part, es procediria a proposar la baixa del mencionat establiment.  
El mateix tràmit d'audiència prèvia a la baixa de l'establiment hoteler, junt amb l'acord d'iniciació de baixa del cap del Servici Territorial de Turisme de Castelló, de data 2 de juliol de 2007, es va remetre a Hoteles Vila de Biar, SL, com titular de l'establiment hoteler, sense que fóra possible la seua notificació pel servici de Correus. Per la qual cosa es va procedir a publicar-se mitjançant un edicte en el Butlletí Oficial de la província de Castelló, de 16 d'agost de 2008 i en el tauler d'anuncis de l'Ajuntament de Cortes de Arenoso, segons l'escrit de 21 de gener de 2009.  
7. En data 17 de juliol de 2007, el Sr. Dionisio López García, com a propietari de l'hotel Las Acacias, va sol·licitar la baixa temporal del dit establiment.   
8. En l'escrit del Servici Territorial de Turisme de Castelló, de 24 de juliol de 2007 (notificat el 3 d'agost de 2007 al Sr. Dionisio López García), es pren nota de la baixa temporal de l'establiment en el registre corresponent, des del 24 de juliol de 2007 fins al 24 d'abril de 2008, amb l'advertiment que si si transcorria el termini de 9 mesos, sense que la titularitat comunicara la reobertura de l'estabiment, es produiria la baixa de l'establiment en el Registre General d'Empreses, Establiments i Professions Turístiques de la Comunitat Valenciana.   
9. En data 13 de maig de 2008, el Sr. Dionisio López García, com a propietari de l'hotel Las Acacias, va manifestar que està duent a terme gestions relatives a l'adequació i millora de les prestacions de l'establiment hoteler, que han patit importants retards que han impedit la seua conclusió dins del termini de baixa temporal concedit i va sol·licitar la pròrroga del període de baixa temporal fins al 24 de setembre de 2008, data en què es va comprometre a tindre resoltes les gestions mencionades o, en cas contrari, sol·licitar la baixa definitiva.  
10. El Servici Territorial de Turisme de Castelló, en data 7 de juliol de 2008, va informar que en data 3 de juliol de 2008 es va visitar l'establiment de referència, i es va comprovar que «este roman tancat al públic en general. Preguntats els veïns manifesten que roman en esta situació des de desembre de l'any 2006, per la qual cosa segons el parer d'esta inspecció convé la baixa de l'establiment per cessament en a l'activitat".  
11. En dates 19 de juliol de 2008 i 21 juliol de 2008, es va notificar respectivament a Hoteles Vila de Biar, SL, com a titular de l'establiment hoteler i al Sr. Dionisio López García, com a propietari, que l'establiment continua tancat al públic en general, segons el que s'indica en l'acord d'iniciació de baixa del cap del Servici Territorial de Turisme de data 8 de juliol de 2008 que s'acompanyava. En el mateix escrit se'ls va concedir un termini de deu dies, perquè presentaren les les al·legacions i els documents que estimaren pertinents en defensa dels seus interessos, de conformitat amb l'article 84 de la LRJPAC.  
12. En escrit de data 22 de juliol de 2008, el Sr. Dionisio López García, com a administrador, en representació de la mercantil, Hostal Las Acacias, SL., de la qual és administrador, va manifestar que el 21 de juliol es va rebre l'acord d'iniciació de baixa de l'establiment i va manifestar fonamentalment:  
L'escrit feia referència a la localitat de la Puebla de Arenoso i no a la de Cortes de Arenoso, on es troba ubicat l'establiment hoteler.  
S'estan ultimant conversacions per a la reobertura efectiva de l'activitat, per la qual cosa la no acceptació de la pròrroga sol·licitada al seu dia podria dificultar les negociacions en curs, precisament en la temporada estival, que és la més adequada perquè fructifique l'acord i que la comarca continue comptant amb un hotel, afavorint amb això l'exercici de l'activitat econòmica de la comarca.  
S'accepte, en conseqüència, la pròrroga sol·licitada en l'escrit anterior i, si hi manca, se'ls concedisca nova audiència prèvia a la baixa de l'establiment hoteler, de la qual és titular la mercantil, Hostal Las Acacias, SL.  
Als anteriors fets se li apliquen els següents  
Fonaments de dret  
1. Els articles 7 i 14.3 de la Llei 3/1998, de 21 de maig, per quant establixen respectivament que «són empreses d'allotjament turístic aquelles que des d'un establiment obert al públic (...)" i que «la modalitat i classificació es mantindrà en tant siguen complits els requisits tinguts en compte a l'efectuar aquella, i mentres persistisca el caràcter turístic de l'activitat, podent revisar-se d'ofici o a petició de part, prèvia instrucció de l'oportú expedient. La dita revisió podrà donar lloc a una variació de la seua classificació o la baixa del mateix en El corresponent Registre".  
2. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que «Els fets constatats per la inspecció de turisme a què es reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats.  
3. L'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en quan disposa que «l'acceptació d'informes o dictàmens servirà de motivació a la resolució quan s'incorpore al text d'esta"  
4. L'article 59.4 de La LRJPAC, a l'establir que quan «intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la província?".  
5. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, quan establix que:  
"Tot tancament d'un establiment hoteler dins del seu període de funcionament deurà, així mateix, ser comunicat a l'administració turística en el termini dels quinze dies següents a haver-se produït, indicant la seua causa i duració. Quan este excedisca de nou mesos produirà la baixa de l'establiment, devent el titular sol·licitar La reobertura amb aportació dels documents que, dels assenyalats en l'article 26, la justifiquen". A estos efectes l'establiment ha romàs tancat durant més de nou mesos.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i), del Decret 209/2004, de 8 d'octubre (DOCV de 13/10/2004), resol:  
Donar de BAIXA en el Registre General d'Empreses, Establiments i Professions Turístiques de la Comunitat Valenciana a l'Hotel-apartament Las Acacias de Cortes de Arenoso, la signatura del qual és H-CS-616 i, en conseqüència, conclús el procediment iniciat per acord del Servici Territorial de Turisme de Casetlló, procedir a l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present Resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la notificació de la mateixa, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, a 27 de febrer de 2009. La secretària autonòmica de Turisme i directora de l'Agència Valenciana del Turisme: Victória Palau Tárrega.